Publication: Magyar Közlöny
Issue: MK-2007-169 (Year: 2007, Number: 169)
Era: 2004-2010
Section: 76/2007. (VI. 12.) számú határozatában ezek megépítéséhez elviekben már hozzájárult.
Paragraph Index: 177

15. A jelen Megállapodás angol és magyar nyelven készült és lett aláírva. Vita esetén az angol nyelvû változat tekintendõ irányadónak. A jelen Megállapodást Szerzõdõ felek mint nyilatkozataikkal és szándékukkal mindenben megegyezõt az arra jogosult képviselõik által, alulírott helyen és napon az alábbiak szerint írták alá. Budapest, 2007. augusztus 13. (Aláírások) A Magyar Köztársaság Külügyminisztériuma tudomással vette a jelen Megállapodást és a továbbiakban figyelemmel kíséri annak végrehajtását. (Aláírás) „A” jelû Melléklet az Amerikai Nagykövetség Közterület Használati Megállapodásához Szerzõdõ felek megállapodnak abban, hogy az Amerikai Nagykövetség, Budapest V. kerület, Szabadság téri épülettömbjében vagy amellett az alábbi mûtárgyak elhelyezésére és/vagy fenntartására kerül sor az Amerikai Egyesült Államok Kormánya („Amerikai Kormány”) képviseletében eljáró budapesti Amerikai Nagykövetség (a továbbiakban: „Amerikai Nagykövetség”) és a Belváros-Lipótváros Önkormányzata (a továbbiakban: „Önkormányzat”) között megkötött, az Amerikai Nagykövetség közterület használati megállapodásában meghatározottak alapján.

Source: https://magyarkozlony.hu/hivatalos-lapok/d2c1b827b0d73688b9fefa243f7b2ffb9ae86910/dokumentumok/eef9cb722f1463a35ca8b5e32ecb1f37f2ea5112/letoltes